cyanic-selkie/wikianc huggingface dataset:
Αρχαία Ελεύθερνα
Άλλα αξιοθέατα
Ο διπλός Ναός του Σωτήρα Χριστού και του Ιωάννη Προδρόμου είναι σημαντικό μεσαιωνικό μνημείο στο ανατολικό άκρο του οικισμού. Ο ναός του Σωτήρα είναι σε σχήμα ελεύθερου σταυρού με τρούλο και διασώζει τοιχογραφία του Παντοκράτορα στον τρούλο. Το μνημείο αυτό χρονολογείται στον 12ο αι. αλλά η αρχιτεκτονική του δηλώνει πλήθος παρεμβάσεων κατά τους επόμενους αιώνες. Τον 16ο αι. χτίζεται και ο ναός του Προδρόμου σε επαφή με τον παλαιότερο ναό, και όλο μαζί το συγκρότημα πιθανότατα φιλοξένησε στον Ύστερο Μεσαίωνα ένα μικρό μοναστήρι.
Εκκλησιαστική υπαγωγή
Η εκκλησία του χωριού είναι αφιερωμένη στον Προφήτη Ηλία. Εκκλησιαστικά υπάγεται στην Γ΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.
Καθημερινή ζωή, λαογραφία
Στο χωριό γίνεται πανηγύρι για τον εορτασμό του Προφήτη Ηλία (20 Ιουλίου)
Διοικητικά - πληθυσμιακά στοιχεία
Δείτε: Κοινότητα Αρχαίας Ελεύθερνας
Ως οικισμός αναφέρεται επίσημα το 1925, με παλιά ονομασία Πρινές, στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1987 με το ΦΕΚ 87Α - 09/06/1987 μετονομάστηκε σε Αρχαία Ελεύθερνα. Σύμφωνα με το σχέδιο Καλλικράτης αποτελεί την κοινότητα Αρχαίας Ελεύθερνας που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει πληθυσμό 115 κατοίκους.
Δείτε Επίσης
Πρώτος Κρητικός Πόλεμος, Πειρατεία στον αρχαίο μεσογειακό κόσμο
Εξωτερικοί σύνδεσμοι
Κατηγορία:Χωριά του νομού Ρεθύμνης Κατηγορία:Πόλεις της αρχαίας Κρήτης Κατηγορία:Αρχαιολογικοί τόποι στην Ελλάδα Ελευθερνα Κατηγορία:Δήμος Ρεθύμνης Κατηγορία:Ρωμαϊκοί αρχαιολογικοί τόποι στην Ελλάδα
Καλή Πέλλας
Τοπογραφία
Η Καλή είναι ένας από τους μεγαλύτερους οικισμούς της περιφερειακής ενότητας Πέλλας. Bρίσκεται χτισμένος σε υψόμετρο 40 μέτρων και στους νότιους πρόποδες του όρους Πάικο, στην είσοδο της κοιλάδας του ποταμού Μογλενίτσα. Βρίσκεται βορειοανατολικά και σε μικρή απόσταση από την κωμόπολη Σκύδρα, και ανατολικά από την Έδεσσας, από την οποία απέχει 18 χιλιόμετρα. Μέχρι την εφαρμογή του νομοσχεδίου διοικητικής μεταρρύθμισης της τοπικής αυτοδιοίκησης Καλλικράτης το 2010, ήταν έδρα του δήμου Μενηίδος, ενώ σήμερα αποτελεί έδρα της ομώνυμης δημοτικής ενότητας του δήμου Σκύδρας. Στα δυτικά του οικισμού περνά ο ποταμός Μογλενίτσας και ο οικισμός Προφήτης Ηλίας, στα ανατολικά βρίσκεται ο οικισμός Άνυδρο, ενώ στα νότια και νοτιοδυτικά η κωμόπολη της Σκύδρας και το προάστιό της Μαυροβούνι, και στα νοτιοανατολικά οι οικισμοί Σανδάλι και Καλλίπολη.
Οικονομία και εκπαίδευση
Οι κάτοικοι του ασχολούνται κυρίως με την γεωργία, και ιδιαίτερα με την καλλιέργεια οπωροφόρων δένδρων, ιδιαίτερα ροδακινιών. Καλλιεργούν, βέβαια, και αρκετά άλλα είδη, όπως λωτούς, κυδώνια, δαμάσκηνα, κεράσια, σπαράγγια, ενώ τα τελευταία χρόνια αυξάνονται ραγδαία οι καλλιέργειες ακτινιδίων. Ο Αργοτικός Συνεταιρισμός Καλής συγκεντρώνει, συντηρεί, συσκευάζει και διακινεί μεγάλο μέρος της αγροτικής παραγωγής ροδακίνων της τοπικής κοινότητας Καλής. μικρογραφία|200px
Στο χωριό υπάρχουν αρκετά καταστήματα, επιχείρηση πώλησης μεταχειρισμένων αυτοκινήτων, φροντιστήρια ξένων γλωσσών, συνεργειο-ανταλλακτικα αυτοκινητων, ιδιωτικό γυμναστήριο, μικροβιολογικό εργαστήριο, οδοντιατρείο, δύο φαρμακεία, ενώ λειτουργούν και ΚΕΠ, παιδικός σταθμός, νηπιαγωγείο, δημοτικό σχολείο, γυμνάσιο, και γενικό λύκειο.
Πολιτισμός και αναψυχή
Στο χωριό υπάρχουν τρεις εκκλησίες. Η μια βρίσκεται στο κέντρο του χωριού και είναι αφιερωμένη στην Ύψωση του Τίμιου Σταυρού, η δεύτερη βρίσκεται στο νοτιοδυτικό τμήμα του χωρίου και είναι αφιερωμένη στον Άγιο Αθανάσιο, ενώ η τρίτη, που αποτελεί ξωκκλήσι, είναι στο βόρειο άκρο του χωριού και είναι αφιερωμένη στον Άγιο Γεώργιο.
Στον οικισμό έχει έδρα το αθλητικό σωματείο Νίκη Καλής, που ιδρύθηκε το 1954. Το τμήμα ποδοσφαίρου ανδρών αγωνίζεται στην Α' Κατηγορία της Ένωσης Ποδοσφαιρικών Σωματείων Πέλλας. Το γήπεδο ποδοσφαίρου έχει χωρητικότητα 250 θέσεων. Στα βορειοδυτικά του χωριού και στην ανατολική όχθη του ποταμού Μογλενίτσα, βρίσκεται ο χώρος αναψυχής Πλατανάκια, ο οποίος δημιουργήθηκε σε παραποτάμια δασώδη έκταση με τη συνδρομή των κατοίκων της περιοχής. Στον χώρο υπάρχουν διαδρομές περιπάτου και μέχρι πριν από λίγα χρόνια λειτουργούσε τουριστικό περίπτερο, ενώ σε απόσταση περίπου (3) τριών χλμ. βρίσκεται ο ταμιευτήρας του ποταμού.
Παραπομπές
Κατηγορία:Δήμος Σκύδρας Κατηγορία:Κωμοπόλεις του νομού Πέλλας
Εθνική αναξιότης
Γενικά ο όρος εθνική αναξιότης (ή «εθνική αναξιότητα») αφορά συμπεριφορά πολίτη μιας χώρας που στρέφεται ενάντια της πατρίδας του, της εθνικής αξιοπρέπειας ή θίγει καθ΄ οιονδήποτε τρόπο αυτή. Ειδικότερα όμως αυτός ο όρος για τα ελληνικά δεδομένα απετέλεσε «ιδιότυπο αδίκημα» που προσδιορίστηκε με Συντακτική Πράξη του 1945 με την οποία επιβάλλονταν ποινικές κυρώσεις στους συνεργασθέντες με τον εχθρό (δωσίλογοι).
Υπόσταση (στοιχεία) αδικήματος
Σύμφωνα με το 2ο νομοθέτημα διώκονταν και τιμωρούνταν:
Ειδικά δικαστήρια
Τα ειδικά δικαστήρια που συγκροτήθηκαν και επελήφθησαν την εκδίκαση αυτού του ιδιότυπου αδικήματος κατά δημώδη έκφραση αποκλήθηκαν «Δικαστήρια δωσιλόγων», οι δε ένοχοι δωσίλογοι. Αυτά συγκροτήθηκαν από ένα εφέτη ως πρόεδρο, εκ δύο άλλων εφετών ή πρωτοδικών, από τον επίτροπο, καθώς και από δύο πολίτες ως μέλη και τον γραμματέα. Όσα δε τέτοια δικαστήρια συγκροτήθηκαν εκτός έδρας Εφετείων, τους εφέτες αντικατέστησαν πρωτοδίκες.
Αλλά και η διαδικασία που ακολουθήθηκε είχε περίεργη σχέση ως προς το δικονομικό δίκαιο. Συγκεκριμένα κατά των αποφάσεων των ειδικών αυτών δικαστηρίων δεν επιτράπηκε η άσκηση ένδικων μέσων. Τέθηκαν διάφοροι περιορισμοί όπως στον αριθμό των συνηγόρων, μέχρι τρεις, καθώς και ο χρόνος της αγόρευσης εκάστου. Επίσης είχε περιοριστεί μέχρι δέκα ο αριθμός των μαρτύρων υπεράσπισης σε αντίθεση με τον αριθμό μαρτύρων κατηγορίας, άνευ περιορισμού. Τέλος, ειδικά σ΄ αυτά τα δικαστήρια αποκλείστηκε η περίπτωση απόλυσης με εγγύηση, καθώς και η ανακοπή βουλευμάτων του συμβουλίου των δικαστηρίων.
Εξωτερικοί σύνδεσμοι
Κατηγορία:Εγκλήματα Κατηγορία:Νομικοί όροι Ε Κατηγορία:1944 Κατηγορία:Έλληνες συνεργάτες της ναζιστικής Γερμανίας
Αστυνόμη
Η Αστυνόμη είναι όνομα με το οποίο είναι γνωστοί οι παρακάτω χαρακτήρες στην ελληνική μυθολογία:
Παραπομπές
Αστυνομη
Α.Ν.Ο. Γλυφάδας (καλαθοσφαίριση γυναικών)
Το '''τμήμα γυναικείας καλαθοσφαίρισης του Α.Ν.Ο. Γλυφάδας''' ήταν ελληνικός αθλητικός σύλλογος που δραστηριοποιούταν στην περιοχή της Γλυφάδας στην Αθήνα, όπου και βρισκόταν η έδρα του, το Κλειστό Γυμναστήριο Γλυφάδας. Αγωνιζόταν με χρώματα το μπλε και το λευκό.
Εγχώριες διοργανώσεις
Κατά την πρώτη περίοδο της νέας χιλιετίας, 2000-01, η ομάδα της κατέκτησε το Πρωτάθλημα της Α2 Εθνικής Κατηγορίας, επιστρέφοντας στην κορυφαία διοργάνωση της ελληνικής γυναικείας καλαθοσφαίρισης. Στο θεσμό του Κυπέλλου Ελλάδος εισήλθε στη «Φάση των 8» όπου και γνώρισε την ήττα από τη Μ.Ε.Ν.Τ. με σκορ 68-57.
Την επόμενη περίοδο, 2001-02, στα πλαίσια της Α1 Εθνικής, ο σύλλογος τερμάτισε στη δεύτερη θέση του βαθμολογικού πίνακα, κατακτώντας παράλληλα στη Θεσσαλονίκη και το Κύπελλο Ελλάδος για πρώτη φορά στην ιστορία του (Ημιτελικός: Α.Ν.Ο. Γλυφάδας - Παναθηναϊκός 66-60, Τελικός: Α.Ν.Ο. Γλυφάδας - Μέγας Αλέξανδρος 72-68).
Μετά τη λήξη της περιόδου ανακοινώθηκε η συνένωση της ομάδας με τις Εσπερίδες Καλλιθέας, το όνομα των οποίων διατηρήθηκε.
Ευρωπαϊκές διοργανώσεις
Η ομάδα της Γλυφάδας έλαβε μέρος δύο φορές σε ευρωπαϊκές διοργανώσεις της FIBA και συγκεκριμένα στο EuroCup των ετών 2003 και 2004.
Πρόεδρος του συλλόγου τις περιόδους αυτές υπήρξε ο Αναστάσιος Τζαβέλλας και προπονητής ο Τάκης Πανούλιας.
Εξωτερικοί σύνδεσμοι
Καλαθοσφαιριση Γυναικων Κατηγορία:Γ.Σ. Εσπερίδες Καλλιθέας Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Νικηφόρος Α´
Ο Νικηφόρος Α' (απεβ. 26 Ιουλίου 811) ήταν Αυτοκράτορας της Βυζαντινής Αυτοκρατορίας μεταξύ των ετών 802 και 811. Η καταγωγή του ήταν κατά πάσα πιθανότητα αραβική (γασσανιδική).
Η ανάρρηση
Πατρίκιος και γενικός λογοθέτης (ή λογοθέτης του γενικού, δηλ. υπουργός των οικονομικών) κατά το τέλος της βασιλείας της Ειρήνης, ανέβηκε στον θρόνο ύστερα από συνωμοσία αξιωματούχων που ανέτρεψε την τελευταία.
Πρέπει να αναφερθεί εισαγωγικά, πως ό,τι γνωρίζουμε για τον Νικηφόρο Α΄ προέρχεται από εικονολάτρες χρονογράφους και ειδικά από τον σημαντικότερο εξ αυτών Θεοφάνη, ο οποίος ήκμασε κατά τη βασιλεία του. Όλοι τους διάκεινται δυσμενέστατα προς τον Νικηφόρο Α΄ και αυτό επειδή ήρθε σε αντίθεση με τους ακραίους εικονόφιλους μοναχούς, παρ’ όλο ότι δεν ενήργησε κατά των εικόνων και δεν έθιξε το κύρος της Ζ΄ Οικουμενικής Συνόδου.
Τη συνωμοσία κατά της Ειρήνης επέσπευσε η αίτηση γάμου τού Καρλομάγνου προς την Αυτοκράτειρα και τα φανερά σχέδια του παντοδύναμου ευνούχου Αέτιου, που προωθούσε στον θρόνο τον αδελφό του.
Ο λαός της Κωνσταντινούπολης, ο οποίος -κατά τους χρονογράφους πάντοτε- ευημερούσε επί Ειρήνης, δέχθηκε με εχθρότητα την ανάρρηση του Νικηφόρου Α΄ και κατά τη στέψη του καταριόταν τόσο τον ίδιο όσο και τον εικονόφιλο πατριάρχη Ταράσιο, που δέχθηκε να τον στέψει.
Μετά την ενθρόνισή του, ο Νικηφόρος Α΄ επισκέφθηκε την Ειρήνη, της δήλωσε ότι ενήργησε βιαζόμενος από τους άρχοντες, τη διαβεβαίωσε για την ασφάλεια της, αλλά ζήτησε επιτακτικά να τού δώσει τους θησαυρούς της. Η Ειρήνη δέχτηκε υπό τον όρο να της επιτραπεί να παραμείνει στο ανάκτορο τού Ελευθερίου. Ο Νικηφόρος Α΄ συμφώνησε, πήρε τους θησαυρούς και την εξόρισε στη Λέσβο, όπου και πέθανε αυτή τον επόμενο χρόνο (803).
Εκείνο που χαρακτηρίζει προ πάντων τη βασιλεία του Νικηφόρου Α΄ είναι η αγωνιώδης αναζήτηση χρημάτων. Κατηγορήθηκε ως φιλάργυρος και πλεονέκτης. Αλλά είναι γνωστό, ότι η Ειρήνη δαπανούσε αφειδώς για να έχει τον λαό με το μέρος της: είχε χαρίσει φόρους και είχε, μεταξύ άλλων, καταργήσει τα τελωνειακά δικαιώματα τού Βοσπόρου και τού Ελλήσποντου. Ο Νικηφόρος Α΄ πέρασε από δίκη όσους πλούτισαν επί Ειρήνης και τους υποχρέωσε να επιστρέψουν τα παρανόμως κτηθέντα, χωρίς όμως να τα αποδώσει στους αδικημένους.
Η ανταρσία του Βαρδάνη
Τον Ιούλιο του 803 στασίασε ο στρατηγός του θέματος των Ανατολικών Βαρδάνης -ο επιλεγόμενος Τούρκος- μάλλον απρόθυμα και υποκύπτοντας σε πιέσεις. Έφτασε έως τη Χρυσόπολη, αλλά οι υπαρχηγοί του Λέων και Μιχαήλ (οι μετέπειτα αυτοκράτορες Λέων Ε΄ και Μιχαήλ Β΄) αυτομόλησαν στον Αυτοκράτορα. Ο Βαρδάνης παραιτήθηκε του αγώνα, πήρε έγγραφη διαβεβαίωση για την ασφάλειά του προσυπογεγραμμένη από τον πατριάρχη Ταράσιο και τη Σύγκλητο και κλείστηκε σε μοναστήρι. Σε λίγο όμως καιρό τυφλώθηκε από Λυκάονες στρατιώτες. Ο Ταράσιος και οι συγκλητικοί καταταράχτηκαν και ο Νικηφόρος Α΄ πήρε όρκους φοβερούς, ότι ήταν αμέτοχος. Κλείστηκε στο Παλάτι, έκλαιγε και απειλούσε με θάνατο τους Λυκάονες για την πρωτοβουλία τους.
Οι αγώνες κατά των Αράβων
Αφού εξασφάλισε την αρχή ο Νικηφόρος Α΄, στράφηκε κατά των Αράβων. Έγραψε στον Χαρούν αλ Ρασίντ, ότι δεν ήταν διατεθειμένος να συνεχίσει την καταβολή φόρου, που είχε συνομολογήσει η Ειρήνη. Ο χαλίφης του μήνυσε: «Την απάντησή μου δεν θα την ακούσεις, αλλά θα τη δεις» και εισέβαλε στη Μικρά Ασία. Ο Νικηφόρος Α΄ τον αντιμετώπισε στην Κράσο της Φρυγίας, όπου υπέστη ήττα δεινή και τραυματίστηκε τρεις φορές. Αλλά ο Χαρούν αναγκάστηκε να αποχωρήσει λόγω στάσεων, που ξέσπασαν στη χώρα του και έτσι ο Νικηφόρος Α΄ κατόρθωσε να ανακτήσει πολλές χώρες και φρούρια, επιδεικνύοντας στρατιωτικές αρετές, παρά το ότι δεν ήταν στρατηγός. Τελικά συνομολογήθηκε ειρήνη έναντι καταβολής 30.000 χρυσών νομισμάτων κατ’ έτος στους Άραβες, αλλά μόλις αυτοί έφυγαν, ο Νικηφόρος Α΄ ανήγειρε τα κατεστραμμένα φρούρια, που κατά τη συνθήκη δεν έπρεπε να ανεγερθούν. Ο Χαρούν απάντησε λεηλατώντας την Κύπρο και τη Ρόδο, αλλά για πολλά χρόνια μετά δεν αναφέρονται εχθροπραξίες και ο φόρος έπαψε να καταβάλλεται.
Εκκλησιαστική πολιτική
Ο Νικηφόρος Α΄ δεν ασχολήθηκε ιδιαίτερα με το εκκλησιαστικό ζήτημα και διατήρησε τα πράγματα όπως είχαν επί Ειρήνης, επιδεικνύοντας θρησκευτική ανοχή. Αυτή του όμως η ανοχή ήταν, που τον έκανε στόχο των μοναχών και των χρονογράφων.
Το 806 απεβίωσε ο Ταράσιος και ο Νικηφόρος Α΄ επέλεξε ως διάδοχό του τον συνονόματό του Νικηφόρο Α΄ λαϊκό και βασιλικό γραμματέα, όπως ακριβώς ήταν και ο Ταράσιος. Ο ηγούμενος της μονής του Σακκουδίωνος Πλάτων και ο ανεψιός του Θεόδωρος ο Στουδίτης αντέδρασαν έντονα λόγω της αθρόας χειροτονίας του νέου πατριάρχη, αλλά η χειροτονία αυτή δεν ήταν χωρίς αρκετά προηγούμενα. Ο Αυτοκράτορας σκέφτηκε να διαλύσει τη μονή του Στουδίου, αλλά τον συμβούλευσαν να μη συνδέσει την άνοδο του Πατριάρχη, που ο ίδιος επέλεξε με τη διάλυση μονής 700 μοναχών. Έτσι αρκέστηκε να φυλακίσει για λίγες ημέρες τον Πλάτωνα αλλά αμέσως δόθηκε άλλη αφορμή.
Παλαιότερα ο ιερέας Ιωσήφ είχε τελέσει τον γάμο του Κωνσταντίνου ΣΤ΄ (γιου της Ειρήνης) με τη Θεοδότη, όταν ο τελευταίος έκλεισε την πρώτη του γυναίκα Μαρία της Άμνιας σε μοναστήρι. Οι Στουδίτες είχαν επιτεθεί τότε στον Ταράσιο, διότι επέτρεψε να γίνει ο γάμος και η Ειρήνη τον υποχρέωσε να αφορίσει τον Ιωσήφ. Τώρα ο βασιλιάς, θέλοντας να ανταμείψει τον Ιωσήφ για υπηρεσίες που του προσέφερε κατά τη στάση του Βαρδάνη, ζήτησε από τον Πατριάρχη να άρει τον αφορισμό. Έτσι έγινε και οι Στουδίτες «απέστησαν της κοινωνίας» προς τον Πατριάρχη. Επειδή το σκάνδαλο ήταν μεγάλο συγκροτήθηκε σύνοδος, που αποφάσισε τη διάλυση της μονής του Στουδίου και την εξορία του Πλάτωνα και του Θεόδωρου σε δύο νησιά της Προποντίδας.
Νομοθετικές ρυθμίσεις
Για την αναδιοργάνωση του κράτους ο Νικηφόρος Α΄ προέβη σε νομοθετικές ρυθμίσεις, στρατιωτικές και κυρίως οικονομικές. Όλα τα σχετικά μέτρα που έλαβε ονομάστηκαν από τους χρονογράφους κακώσεις, που επέτειναν τη δυστυχία του λαού.
Στις στρατιωτικές ρυθμίσεις υπαγόταν η καθιέρωση του Αλληλεγγύου: Τον εξοπλισμό των, φτωχών συνήθως, ήταν υποχρεωμένοι να πληρώνουν οι πλούσιοι, ομάδες ατόμων ή χωριά ολόκληρα. Οι πολύ πλούσιοι πλήρωναν τον εξοπλισμό ενός ή περισσοτέρων στρατιωτών και οι λιγότερο εύποροι ανά δύο ή τρεις ή περισσότεροι τον εξοπλισμό ενός, οπότε λέγονταν συνδόται. Ο Νικηφόρος Α΄ καθιέρωσε το Αλληλέγγυον ως προς την υποχρέωση των συνδοτών. Δηλαδή αν δεν μπορούσε κάποιος, θα συμπλήρωναν οι άλλοι. Και αυτό για να ασκείται προσωπικά ή κοινωνική πίεση προς αυτούς, που απέφευγαν την πληρωμή. Γύρω από τις σλαβικές εγκαταστάσεις της Θράκης, Μακεδονίας και νοτίου Ελλάδος, οι οποίες βρισκόταν σε κατάσταση μόνιμης εξέγερσης, ο Νικηφόρος Α΄ οργάνωσε στρατιωτικές αποικίες από στρατιώτες, προερχόμενους από όλα τα μέρη της Αυτοκρατορίας. Ο Θεοφάνης μιλά για οικονομική καταστροφή και θανάσιμη απόγνωση των αποίκων, αλλά εφ’ όσον επρόκειτο περί αποικίας, εννοείται, ότι υπήρχε και κτηματική αποκατάσταση των φτωχών -όπως είδαμε- στρατιωτών. Το μέτρο άλλωστε δεν ήταν πρωτοφανές: είχαν προϋπάρξει οι κληρούχοι της Αθήνας και οι εγκαταστάσεις παλαιμάχων λεγεωναρίων του Αύγουστου και του Τραϊανού σε όλη την Αυτοκρατορία με πολύ ικανοποιητικά αποτελέσματα.
Σημαντικότερες ήταν οι οικονομικές διατάξεις του Νικηφόρου Α΄. Οι περισσότερες προϋπήρχαν, αλλά είτε είχαν περιπέσει σε αχρησία, είτε είχαν καταργηθεί από την Ειρήνη. Τις διατάξεις περί ευρεθέντων θησαυρών και περί φορολογίας της κληρονομίας τις επανενεργοποίησε ο Νικηφόρος Α΄ με εικοσαετή αναδρομική ισχύ. Επανέφερε τους τελωνειακούς δασμούς Βοσπόρου και Ελλησπόντου, που ήταν σοβαρότατο έσοδο του κράτους. Όρισε ότι για κάθε δούλο εισαγόμενο στην Κωνσταντινούπολη έπρεπε να πληρώνεται φόρος δύο χρυσών. Ρύθμισε τα του εγγείου φόρου· όλα αυξημένα και επιβαρυμένα με το λεγόμενο δικέρατον, με αιτιολογία τις επισκευές των τειχών και άλλες ανάγκες. Διατάχθηκε η άμεση είσπραξη των καθυστερημένων φόρων και ιδρύθηκε ναυτικό ταμείο, που δάνειζε σε πλοιάρχους, ενώ επιδότησε την αγορά κτημάτων του δημοσίου από ναυτικούς στα παράλια της Μικράς Ασίας. Ανάγκασε όσους πλούτισαν ξαφνικά κατά την περασμένη εικοσαετία να καταβάλουν ένα μέρος της περιουσίας τους στο δημόσιο. Και τέλος υπήγαγε σε κανονική φορολογία όλα τα εκκλησιαστικά και μοναστηριακά κτήματα, ενώ μέχρι τότε πλήρωναν μόνο έγγειο φόρο· κρατικοποίησε ορισμένα, όρισε ότι στρατιωτικά σώματα, που στάθμευαν κοντά στα παραπάνω κτήματα, έπρεπε να συντηρούνται από αυτά και αποδοκίμαζε τα πολύτιμα αφιερώματα στις εκκλησίες.
Χαρακτηριστικό της εισπρακτικής του συνέπειας ή μανίας, ήταν ότι κάλεσε κάποτε ένα φοροφυγάδα και τον υποχρέωσε να ορκιστεί πόσο χρυσό είχε. Όταν εκείνος απάντησε, ότι είχε εκατό λίτρες χρυσού, ο Νικηφόρος Α΄ του ζήτησε να τις φέρει και ύστερα τον έδιωξε, δίνοντάς του εκατό νομίσματα: «τόσα σου φτάνουν» τού είπε.
Οι αγώνες κατά των Βουλγάρων
Το 807 ο Νικηφόρος Α΄ κατέστειλε στάση των Σλάβων της Πελοποννήσου. Πιθανόν η καταστολή αυτή να επιτεύχθηκε χάρη στις στρατιωτικές αποικίες, που είχε ιδρύσει.
Ο Νικηφόρος Α΄ ξεκίνησε για να αντιμετωπίσει τον Κρούμο, αλλά θέλησε συγχρόνως να τιμωρήσει τους αξιωματικούς, που ήταν υπεύθυνοι για την πτώση της Σαρδικής, με αποτέλεσμα πολλοί να αυτομολήσουν και οι συνένοχοί τους στο στρατόπεδο που είχε συγκροτηθεί να οργανώσουν στάση. Ο Νικηφόρος Α΄ μπόρεσε τελικά να την εξουδετερώσει με αμοιβές και υποσχέσεις. Λίγο μετά ένας μοναχός αποπειράθηκε να τον δολοφονήσει.
Τον Ιούλιο του 811 εξεστράτευσε με πολυάριθμο στρατό, στον οποίο είχε επιστρατεύσει ακόμη και οπλισμένους με σφενδόνες μόνο και ραβδιά. Ο Κρούμος ζήτησε ειρήνη, αλλά ο Νικηφόρος Α΄ δεν δέχτηκε και μπήκε στη Βουλγαρία. Πολλοί τον συμβούλευσαν να σταματήσει εκεί, αλλά αυτός δεν τους άκουσε και προχώρησε, έχοντας διατάξει γενική σφαγή των εχθρών. Στις 23 Ιουλίου, κυρίευσε το στρατόπεδο και το ταμείο του Κρούμου, αλλά αυτός διέφυγε και έστειλε νέο μήνυμα: ''«Νίκησες. Πάρε ό,τι θέλεις και φύγε με ειρήνη»''. Και πάλι ο Νικηφόρος Α΄ αρνήθηκε.
Οι Βούλγαροι τότε, στις 25 Ιουλίου, απέκλεισαν όλες τις προσβάσεις στο στρατόπεδο του Νικηφόρου Α΄ και βρέθηκε αυτός σε δεινή θέση, πολιορκημένος ξαφνικά από τον συνεχώς ενισχυόμενο στρατό των Βουλγάρων. Κατάλαβε ότι σωτηρία δεν υπήρχε, διότι είπε στους δικούς του: «Και φτερά να βγάλουμε, δεν σωζόμαστε». Όλη τη νύχτα οι Βούλγαροι κραύγαζαν και κροτούσαν τα όπλα τους για να σπάσουν το ηθικό των πολιορκημένων· την αυγή της 26ης Ιουλίου επιτέθηκαν, κατά τη μάχη της Πλίσκας, και σάρωσαν το στρατόπεδο. Ο Νικηφόρος Α΄ σκοτώθηκε καθώς και πλήθος στρατού. Ο Κρούμος έκοψε το κεφάλι του Νικηφόρου Α΄ και το επιδείκνυε κρεμασμένο για πολλές μέρες. Ύστερα το έγδαρε, το έντυσε με ασήμι και έπιναν απ’ αυτό κρασί στα συμπόσια ο ίδιος και οι άρχοντες των Σλάβων.
Παραμένει ανεξήγητο, πώς οι όροι αντιστράφηκαν μέσα σε 3 ημέρες και ο θριαμβεύων Νικηφόρος Α΄ έπαθε τέτοια καταστροφή από τον κυνηγημένο Κρούμο. Ο ίδιος ο Θεοφάνης απορεί και πιθανολογεί προδοσία. Ο Ζωναράς μιλά για νυχτερινό αιφνιδιασμό και προδοσία. Το μόνο βέβαιο είναι, ότι χάρηκαν αμφότεροι – ο Ζωναράς τριακόσια χρόνια μετά.
Αποτίμηση
Παρ’ όλα ταύτα ξεφεύγουν από τους χρονογράφους μερικές χαρακτηριστικές αλήθειες: κατά τον Θεοφάνη επέδειξε γενναιότητα και νίκησε πολλές φορές. Για τη γενναιότητά του συμφωνεί και ο Κεδρηνός, προσθέτοντας και ορισμένα για τις διπλωματικές του ικανότητες και τη σύνεσή του.
Αλλά το ζητούμενο από τον Νικηφόρο Α΄ δεν ήταν τα ανδραγαθήματα, αφού δεν ήταν στρατιωτικός, αλλά η σωστή διοίκηση. Διαβάζουμε στον ανώνυμο βιογράφο του Λέοντα Ε΄, ότι ο Μιχαήλ Α΄ και η κόρη του Νικηφόρου Α΄, η Προκοπία διασκόρπισαν σε εκκλησίες, μοναστήρια, ασκητές και «ελεημοσύνας πολλάς» τα χρήματα «άπερ ο Νικηφόρος δι’ επιμελείας εσώρευσεν». Ο δε Θεοστήρικτος, επί Λέοντος Ε΄, λέει ότι ο Νικηφόρος Α΄ ήταν ορθόδοξος, ευσεβέστατος, φιλόπτωχος, ακόμη και φιλομόναχος.
Από τους νεώτερους ο Γκίμπον δέχεται ανεπιφύλακτα ό,τι παραδόθηκε από τους χρονογράφους για τον Νικηφόρο Α΄: «Πολλοί τύραννοι ήταν αναμφίβολα μεγαλύτεροι εγκληματίες από τον Νικηφόρο Α΄, αλλά κανείς ίσως δεν προκάλεσε τη βαθιά και καθολική απέχθεια του λαού όσο αυτός». Το μόνο καλό που βρίσκει στη βασιλεία του είναι η «γενική ελευθερία [θρησκευτικού] λόγου και πρακτικής».
Ο Σλόσσερ διαφωνεί πλήρως με την άποψη του Γκίμπον και ο Παπαρρηγόπουλος επιχειρεί την πλήρη ανασκευή της.
Θετικότατη για τον Νικηφόρο Α΄ είναι και η άποψη του Νόργουιτς.
Οικογένεια
Είχε τέκνα:
Εξωτερικοί σύνδεσμοι
Κατηγορία:Δυναστεία του Νικηφόρου Κατηγορία:Βυζαντινοί του 8ου αιώνα Κατηγορία:Βυζαντινοί Πατρίκιοι Κατηγορία:Χριστιανοί μονάρχες
Επίθεση Teardrop
Κατηγορία:Ασφάλεια υπολογιστών Κατηγορία:Επιθέσεις άρνησης υπηρεσιών
Οικογένεια Καντεμίρ
Οι Καντεμίρ ήταν οικογένεια βογιάρων από τη Μολδαβία, οι οποίοι βρίσκονταν στην υπηρεσία της οθωμανικής κυβέρνησης. Αρκετά ήταν τα μέλη της οικογένειας αυτής που έλαβαν τον τίτλο των Πριγκίπων της Μολδαβίας.
Γενεαλογία
Ο Τουντόρ Καντεμίρ, γεννημένος στη Μολδαβία κατά το 1630, υπηρέτησε στον οθωμανικό στρατό κατά τη διάρκεια της εκστρατείας του Μεχμέτ Δ΄ ενάντια στην Πολωνία.
Εξωτερικός σύνδεσμος
Καντεμιρ
Ιρλανδική Ομοσπονδία Καλαθοσφαίρισης
Η Ιρλανδική Ομοσπονδία Καλαθοσφαίρισης (αγγλικά: Basketball Ireland, BI) είναι το όργανο διοίκησης της καλαθοσφαίρισης στη Ιρλανδία. Εδρεύει στο Δουβλίνο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ιρλανδίας.
Ιστορία
Ιδρύθηκε το 1945 ως «Ερασιτεχνική Ομοσπονδία Καλαθοσφαίρισης Ιρλανδίας» (Amateur Basketball Association of Ireland, ABAI).
Εξωτερικοί σύνδεσμοι
Κατηγορία:Καλαθοσφαίριση στην Ιρλανδία
Αλκινυλοαλογονίδια
Τα αλκινυλαλογονίδια ή αλοαλκίνια είναι οργανικές ενώσεις που αποτελούν ιδιαίτερη χημική ομόλογη σειρά Πρόκειται για άκυκλες μονοακόρεστες ενώσεις με δυο χαρακτηριστικές ομάδες: την παρουσία ενός τριπλού δεσμού, που θεωρείται ιεραρχικά ανώτερη, και ενός ατόμου αλογόνου. όπου n = 2,3... και Χ: φθορίου (F), χλωρίου (Cl), βρωμίου (Br) και ιωδίου (I).
Διοργανώσεις Ε.Π.Σ. Έβρου 2016–17
Για την περίοδο 2016–17, η Ένωση Ποδοσφαιρικών Σωματείων Έβρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Έβρου.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Έβρου, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 2016–17, η δομή του πρωταθλήματος της Ε.Π.Σ. Έβρου είναι η εξής:
Α΄ Κατηγορία
Με τη συμμετοχή 12 συλλόγων διεξήχθη η Α΄ Κατηγορία. Πρωταθλήτρια ανακηρύχθηκε η ΑΕ Διδυμοτείχου.
Μετά το τέλος της περιόδου ο ΑΟ Αλεξανδρούπολης απορροφήθηκε από τον ΑΟ Θράκης, σύλλογο που μέχρι το 2017 είχε μόνο τμήμα γυναικών. Πηγή: ΕΠΣ Έβρου
Β΄ Κατηγορία
Η Β΄ Κατηγορία διεξήχθη με τη συμμετοχή 37 συνολικά ομάδων σε τρείς ομίλους των 12 ή 13 ομάδων ο καθένας. Οι πρωταθλήτριες κάθε ομίλου κερδίζουν την άνοδο στην Α' Κατηγορία.
Πρωταθλήτριες ανακηρύχθηκαν οι ΠΑΕ Νίψας, Ένωση Λυκόφης-Κορνοφωλιάς και ΠΑΕ Ριζίων η οποία,όμως, δε δήλωσε συμμετοχή στην Α κατηγορία της επόμενης περιόδου. Η Νίκη Απαλού (2η στον Νότιο όμιλο) ήταν ο μοναδικός σύλλογος που δέχτηκε να καλύψει τις κενές θέσεις στην Α κατηγορία.
Νότιος Όμιλος
1 Η ομάδα Α.Ο. Αγνάντια είναι ουσιαστικά η Κ20 του Εθνικού Αλεξανδρούπολης
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Έβρου.
Ημιτελικά
Πηγή: thrakisports.gr
Εξωτερικοί σύνδεσμοι
Κατηγορία:Ε.Π.Σ. Έβρου Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
35 (αριθμός)
Εξωτερικοί σύνδεσμοι
Κατηγορία:Σύνθετοι αριθμοί
Σιδηροδρομικός Σταθμός Ανθείας
Ο Σιδηροδρομικός Σταθμός Ανθείας είναι σιδηροδρομικός σταθμός στην Πάτρα. Ξεκίνησε τη λειτουργία του στις 29 Φεβρουαρίου 2020 και εξυπηρετείται από τα τοπικά τρένα ανάμεσα στην Πάτρα και την Κάτω Αχαΐα του Προαστιακού Σιδηροδρόμου Πάτρας. Οι συνοικίες που εξυπηρετεί είναι τα Ζαρουχλέικα, η Κυψέλη και του Παπαθωμά.
Παραπομπές
Ανθείας Ανθείας
Δίας LV
Ο Δίας LV είναι ένας ανώμαλος φυσικός δορυφόρος του πλανήτη Δία. Ανακαλύφθηκε από μια ομάδα αστρονόμων με επικεφαλής τον Μπρετ Γκλάντμαν, το 2003. Η αρχική προσωρινή ονομασία που του είχε δοθεί ήταν S/2003 J 18.
Ο Δίας LV έχει διάμετρο 2 χλμ. και περιστρέφεται γύρω από τον Δία σε μέση απόσταση 20.219.648 χιλιομέτρων, σε 587,38 ημέρες, με κλίση 146,376 μοιρών προς την εκλειπτική και με εκκεντρότητα 0,1048.
Ο Δίας LV ανήκει στην τροχιακή «Ομάδα της Ανάγκης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 19,3 και 22,7 εκατομμυρίων χιλιομέτρων και κλίσεις τροχιάς από 145,7° έως 154,8°.
Εξωτερικοί σύνδεσμοι
Κατηγορία:Φυσικοί δορυφόροι Δία
Τρίτος Ιερός Πόλεμος
Ο Τρίτος Ιερός Πόλεμος ήταν ο τρίτος κατά σειρά πόλεμος που έγινε στην αρχαία Ελλάδα με αφορμή τον έλεγχο του μαντείου των Δελφών. Ο πόλεμος ξέσπασε το 356 π.Χ., όταν οι Φωκείς αρνούμενοι να υποστούν τις συνέπεις της τιμωρίας που τους επιβλήθηκε από το αμφικτυονικό συνέδριο, κατέλαβαν το μαντείο των Δελφών. Εναντίον τους τότε σχηματίστηκε ένας αντίπαλος συνασπισμός κάτω από την ηγεσία της Θήβας αρχικά και της Μακεδονίας στη συνέχεια με αποτέλεσμα την οριστική υποταγή των Φωκέων δέκα χρόνια μετά. Ο πόλεμος αυτός αποτέλεσε αφορμή για την πρώτη εμπλοκή της Μακεδονίας στις εξελίξεις της νότιας Ελλάδας.
Γεγονότα των πρώτων χρόνων
Αμέσως τα μέλη της Δελφικής Αμφικτυονίας κάτω από την ηγεσία της Θήβας κήρυξαν στον πόλεμο στους Φωκείς. Με τους Φωκείς συμμάχησαν οι Αθηναίοι, οι Σπαρτιάτες και οι τύραννοι των Φερών της Θεσσαλίας. Τον πρώτο χρόνο του πολέμου οι Λοκροί της Άμφισσας προσπάθησαν να καταλάβουν το μαντείο αλλά απωθήθηκαν από τις δυνάμεις του Φιλόμηλου. Ένα χρόνο μετά ο Φιλόμηλος σκοτώθηκε στη μάχη που διεξήχθη στην πόλη Νέον της Φωκίδας, κοντά στην Τιθορέα σε μία σύγκρουση εναντίον των Βοιωτών. Τον διαδέχτηκε στην ηγεσία των Φωκέων ο Ονόμαρχος. Ο Ονόμαρχος σύλησε τους θησαυρούς των Δελφών για να χρηματοδοτήσει έναν ισχυρό μισθοφορικό στρατό 20.000 πολεμιστών και 1000 ιππέων ενώ την ίδια περίοδο άρχισε να οχυρώνει τις Φωκικές πόλεις. Με τον στρατό αυτό εκστράτευσε κατά των γειτονικών Επικνημίδιων Λοκρών καταλαμβάνοντας το Θρόνιο. Επίσης εκστράτευσε κατά της Δωρίδας αλλά και της Βοιωτίας καταλαμβάνοντας τον Ορχομενό. Στη συνέχεια στράφηκε εναντίον της Θεσσαλίας προκαλώντας για πρώτη φορά την παρέμβαση των Μακεδόνων.
Η εμπλοκή της Μακεδονίας
Το 354 π.Χ. κινήθηκαν εναντίον τους οι Μακεδόνες του Φιλίππου Β΄, γεγονός που αποτέλεσε την πρώτη εμπλοκή των Μακεδόνων στα γεγονότα της νότιας Ελλάδας. Αρχικά οι Μακεδόνες ηττήθηκαν σε δύο μάχες από τους Φωκείς. Θεωρείται πως σημαντικό ρόλο στη νίκη των Φωκέων έπαιξε η χρήση καταπελτών που χτυπούσαν τη Μακεδονική φάλαγγα. Ο Φίλιππος κατάφερε να επιβληθεί των Φωκέων ένα χρόνο μετά το 353 π.Χ. στη μάχη του Κρόκιου Πεδίου κοντά στον Παγασητικό κόλπο. Στη μάχη αυτή σκοτώθηκε ο Ονόμαρχος και τον διαδέχτηκε στη συνέχεια ο Φάυλλος. Στη συνέχεια ο Φίλιππος κινήθηκε κατά της Φωκίδας. Η κάθοδος των Μακεδόνων στη νότια Ελλάδα ανησύχησε τους Αθηναίους οι οποίοι έσπευσαν να αντιμετωπίσουν τους Μακεδόνες στις Θερμοπύλες και κατάφεραν να τους σταματήσουν. Την επόμενη χρονιά πέθανε ο Φάυλλος και στρατηγός των Φωκέων έγινε ο Φάλαιρος. Τα επόμενα χρόνια οι Φωκείς εκστράτευσαν κατά της Βοιωτίας αλλά χωρίς επιτυχία. Κατόρθωσαν όμως στο διάστημα αυτό να διατηρήσουν τις κτήσεις τους. Η Φιλοκράτειος ειρήνη που υπογράφτηκε μεταξύ Αθηναίων και Μακεδόνων απομόνωσε τους Φωκείς που έμειναν χωρίς συμμάχους. Τελικά το 346 π.Χ. οι Φωκείς αναγκάστηκαν να παραδοθούν. Η ποινή που τους επιβλήθηκε ήταν πολύ σκληρή καθώς υποχρεώθηκαν να πληρώνουν 60 τάλαντα ετησίως για να ξεπληρώσουν τους θησαυρούς που αφαίρεσαν από τους Δελφούς ενώ τους αφαιρέθηκαν και οι δύο ψήφοι που είχαν στο Αμφικτυονικό συνέδριο, οι οποίοι δόθηκαν στους Μακεδόνες.
Παραπομπές
Κατηγορία:Ιεροί πόλεμοι
Φούης Γυάρου
Ο Φούης είναι μικρή βραχονησίδα του νησιωτικού συμπλέγματος των Κυκλάδων. Είναι ακατοίκητη και βρίσκεται πολύ κοντά στη δυτική πλευρά της Γυάρου.
Όπως και η Γυάρος, διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου.
Εξωτερικοί σύνδεσμοι
Κατηγορία:Βραχονησίδες της Γυάρου
Στρατιωτικός νόμος
Ο στρατιωτικός νόμος είναι το σύστημα νόμων που ισχύει όταν ο στρατός παίρνει τον έλεγχο της πολιτικής διοίκησης της δικαιοσύνης.
Μερικές φορές επιβάλλεται στη διάρκεια πολέμων ή κατοχών, λόγω της απουσίας πολιτικής κυβέρνησης. Τέτοια παραδείγματα ήταν η Γερμανία και η Ιαπωνία μετά το Β' Παγκόσμιο Πόλεμο. Επίσης, πολιτικές κυβερνήσεις μπορούν να τον κηρύξουν για να επιβάλλουν την εξουσία τους, όπως για παράδειγμα στην Ταϊλάνδη το 2006 μετά από πραξικόπημα, ή στην Κίνα το 1989 για τον έλεγχο των διαδηλώσεων στην Πλατεία Τιεν Αν Μεν (με ιστορική σκηνή τον διαδηλωτή απέναντι στο τανκ) ή στην Πολωνία το 1981 για τη διάλυση του Συνδικάτου "Αλληλεγγύη". Τέλος, ο στρατιωτικός νόμος επιβάλλεται σε περιπτώσεις μεγάλων φυσικών καταστροφών για την διατήρηση της τάξης, καθώς και για καταστολή εξεγέρσεων των πολιτών μίας χώρας, όπου πολλές χώρες χρησιμοποιούν εναλλακτικά την κατάσταση έκτακτης ανάγκης.
Σε πολλές περιπτώσεις ο στρατιωτικός νόμος επιβάλλει κανόνες, όπως η απαγόρευση κυκλοφορίας και η χρήση στρατοδικείων.
Κατηγορία:Στρατός Κατηγορία:Νόμοι
Δήμος Μιδέας
Δημοτικά διαμερίσματα
Ο δήμος Μιδέας περιλάμβανε τα παρακάτω δημοτικά διαμερίσματα και οικισμούς:
Μηδεα
Κατάλογος δημάρχων Ιωαννιτών
Ο Δήμαρχος Ιωαννιτών είναι ο επικεφαλής του Δήμου Ιωαννιτών.
20ος αιώνας
Οι δήμαρχοι των Ιωαννίνων στον 20ο αιώνα.
21ος αιώνας
Οι δήμαρχοι των Ιωαννίνων στον 21ο αιώνα.
Παραπομπές
Ιωαννινα
Λόγιος Ερμής (Σύγγραμμα Φιλολογικόν)
μικρογραφία|425x425εσ|Εξώφυλλο του 1866 Ο Λόγιος Ερμής ήταν περιοδική έκδοση του Κωνσταντίνου Κόντου, καθηγητή της Φιλοσοφικής Σχολής του Πανεπιστημίου Αθηνών στον τομέα των «ελληνικών γραμμάτων».
Αν και, όπως δηλώνεται στο εξώφυλλο του πρώτου τεύχους, πρόκειται για ένα «Σύγγραμμα φιλολογικόν περιοδικόν τετράκις του έτους εκδιδόμενον», μόνο 4 τεύχη [Τ. 1, Τεύχος 1-3 (1866-1867], Τ. 5, Τεύχος 1 (1876)] έχουν εντοπιστεί σε διάφορες βιβλιοθήκες/συλλογές της χώρας μας (Δημοτική Βιβλιοθήκη Πατρών, Βιβλιοθήκη της Βουλής των Ελλήνων, Ελληνικό και Λογοτεχνικό Ιστορικό Αρχείο, Πανεπιστήμιο Κρήτης κλπ.) Τα τρία πρώτα τεύχη του περιοδικού εκδόθηκαν στο Λέιντεν, ενώ το τεύχος του 1876 στην Αθήνα (Τυπογραφείο Θρασύβουλου Παπαλεξανδρή).
Το περιεχόμενο και των τεσσάρων τευχών έχει ψηφιοποιηθεί και ευρετηριαστεί στη ψηφιακή συλλογή Δανϊηλίς στο πλαίσιο σχετικής συνεργασίας της Βιβλιοθήκης & Κέντρου Πληροφόρησης του Πανεπιστημίου Πατρών και της Δημοτικής Βιβλιοθήκης Πατρών. Εκτενής αρθρογραφία του Κ. Κόντου μπορεί να αναζητηθεί στην ψηφιακή συλλογή Πλειάς, όπου ευρετηριάζονται περισσότερα από 50 άρθρα του (Γλωσσικαί παρατηρήσεις, Ποικίλα φιλολογικά κλπ) σε σημαντικά περιοδικά όπως η Εστία (περιοδικό) και ο Παρνασσός.
Δικτυακοί τόποι
Κατηγορία:Ελληνικά λογοτεχνικά περιοδικά Κατηγορία:Ελληνικά φιλολογικά περιοδικά
36 (αριθμός)
Το 36 (τριάντα έξι) είναι ο φυσικός αριθμός που βρίσκεται μετά από το 35 και πριν από το 37. Είναι ένας άρτιος αριθμός, αφού 36:2 = 18, δηλαδή διαιρείται με το 2, στο σύνολο των φυσικών αριθμών. Ο αριθμός 36 συμβολίζεται ως XXXVI στο ρωμαϊκό σύστημα αρίθμησης και ως ΛϚ´ ή λς΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Τετραγωνικοί αριθμοί Κατηγορία:Υψηλά σύνθετοι αριθμοί Κατηγορία:Υπερτέλειοι αριθμοί
Πραξικόπημα στον Νίγηρα (2023)
Στις 26 Ιουλίου 2023 εκδηλώθηκε πραξικόπημα στον Νίγηρα, στο οποίο η προεδρική φρουρά του Νίγηρα συνέλαβε τον πρόεδρο Μοχάμεντ Μπαζούμ και ο διοικητής της προεδρικής φρουράς στρατηγός Αμπντουραμάν Τιανί αυτοανακηρύχθηκε αρχηγός. Οι δυνάμεις της προεδρικής φρουράς έκλεισαν τα σύνορα της χώρας, ανέστειλαν τους κρατικούς θεσμούς και κήρυξαν απαγόρευση κυκλοφορίας.
Αυτό ήταν το πέμπτο στρατιωτικό πραξικόπημα από τότε που η χώρα απέκτησε την ανεξαρτησία της από τη Γαλλία το 1960 και το πρώτο από το 2010.
Ανάλυση
Ο Νίγηρας είχε προηγουμένως υποστεί τέσσερα στρατιωτικά πραξικοπήματα από την ανεξαρτησία από τη Γαλλία το 1960, με το πιο πρόσφατο να σημειώθηκε το 2010. Εν τω μεταξύ, υπήρξαν επίσης αρκετές απόπειρες πραξικοπήματος, η πιο πρόσφατη από τις οποίες ήταν το 2021 όταν στρατιωτικοί αντιφρονούντες προσπάθησαν να καταλάβουν το προεδρικό μέγαρο δύο ημέρες πριν από την ορκωμοσία του εκλεγμένου προέδρου Μοχάμεντ Μπαζούμ. Ήταν ο πρώτος δημοκρατικά εκλεγμένος πρόεδρος της χώρας που ανέλαβε τα καθήκοντά του από έναν ομοίως εκλεγμένο προκάτοχό του. Το πραξικόπημα ήρθε επίσης στον απόηχο των πρόσφατων πραξικοπημάτων σε γείτονες χώρες, όπως Γουινέα, το Μάλι και το Σουδάν το 2021, και δύο στη Μπουρκίνα Φάσο τον Ιανουάριο και τον Σεπτέμβριο του 2022, γεγονός που οδήγησε την περιοχή να χαρακτηριστεί «ζώνη πραξικοπήματος».
Ο Νίγηρας είναι μέλος της ECOWAS, η οποία έχει ήδη αναστείλει τη συμμετοχή της Γουινέας, του Μάλι και της Μπουρκίνα Φάσο λόγω επιτυχημένων πραξικοπημάτων τα τελευταία χρόνια. Ο Bola Tinubu, Πρόεδρος της Νιγηρίας, διορίστηκε Πρόεδρος της ECOWAS στις 9 Ιουλίου 2023 και είχε ήδη προειδοποιήσει σε δηλώσεις της την ίδια μέρα ότι "Δεν θα επιτρέψουμε πραξικόπημα μετά από πραξικόπημα στην υποπεριοχή της Δυτικής Αφρικής. Θα το λάβουμε σοβαρά υπόψη με την Αφρικανική Ένωση, Ευρώπη, Αμερική και Βρετανία».
Οι αναλυτές προειδοποίησαν ότι το αυξανόμενο κόστος ζωής και οι αντιλήψεις περί κυβερνητικής ανικανότητας και διαφθοράς μπορεί να έχουν οδηγήσει την εξέγερση. Η χώρα συχνά κατατάσσεται στον πάτο του Δείκτη Ανθρώπινης Ανάπτυξης του ΟΗΕ και έχει επίσης υποφέρει από ισλαμιστικές εξεγέρσεις υπό την ηγεσία της Αλ Κάιντα, του ISIS και της Μπόκο Χαράμ, παρά το γεγονός ότι ο στρατός λαμβάνει εκπαίδευση και υλικοτεχνική υποστήριξη από τις Ηνωμένες Πολιτείες, Γαλλία και Τουρκία, που έχουν βάσεις στη χώρα.
Ταυτόχρονα, μαζί με το αντιγαλλικό αίσθημα, άρχισε να αναπτύσσεται ένα ρεύμα σκέψης ευνοϊκό για την είσοδο της ρωσικής επιρροής και της μισθοφορικής εταιρείας της Βάγκνερ. Η Ρωσία, μέσω της Βάγκνερ, κερδίζει επιρροή έναντι της Γαλλίας στην περιοχή, μετά τα τελευταία πραξικοπήματα στο Μάλι και την Μπουρκίνα Φάσο.
Ο Κάμερον Χάντσον, ανώτερος συνεργάτης του Κέντρου Στρατηγικών και Διεθνών Μελετών, δήλωσε ότι το πραξικόπημα θα μπορούσε να επηρεάσει τον αγώνα του Νίγηρα ενάντια στην ισλαμιστική εξέγερση, προσθέτοντας ότι υπάρχουν ενδείξεις ότι ο νιγηριανός στρατός δεν ήταν ικανοποιημένος με το επίπεδο υποστήριξης που έλαβε για να πολεμήσει τους μαχητές. Ο Ulf Laessing, επικεφαλής του προγράμματος Sahel στο Ίδρυμα Konrad Adenauer, είπε ότι το πραξικόπημα ήταν ένας «εφιάλτης» για τη Δύση, η οποία βασιζόταν στον Μπαζούμ και τον Νίγηρα ως τη «νέα άγκυρα ασφαλείας» της στην περιοχή. Ο Flavien Baumgartner, αναλυτής για την Αφρική στην εταιρεία συμβούλων ασφάλειας και πολιτικών κινδύνων Dragonfly, είπε ότι η απομάκρυνση του Μπαζούμ θα μπορούσε να οδηγήσει στην επέκταση της Βάγκνερ στον Νίγηρα, δεδομένου ότι η χώρα είναι σημαντικός παραγωγός ουρανίου.
Στις 10 Αυγούστου 2023, η Οικονομική Κοινότητα των Κρατών της Δυτικής Αφρικής (ECOWAS) αποφάσισε να διατηρήσει την επιλογή της στρατιωτικής επέμβασης στον Νίγηρα. ανοίγοντας έτσι το δρόμο για την κινητοποίηση μιας δύναμης που θα πρέπει να αποτελείται κυρίως από στρατεύματα της Νιγηρίας και της Σενεγάλης..
Παραπομπές
Κατηγορία:Πραξικοπήματα
Κοινότητα Χρυσοπηγής
Η Κοινότητα Χρυσοπηγής είναι κοινότητα του Δήμου Σητείας στην Περιφερειακή Ενότητα Λασιθίου της Κρήτης. Προήλθε το 1955 με το ΦΕΚ 287Α - 10/10/1955 από τη μετονομασία της κοινότητας Ρουκάκας και έχει έδρα την Χρυσοπηγή. Εκτός από την έδρα της, περιλαμβάνει και τον οικισμό Μπέμπονας. Η απογραφή του 2011 αναφέρει:
μικρογραφία|447x447εσ|Η κοινότητα σε σχέση με τον δήμο. Συνολικά η κοινότητα έχει 190 κατοίκους. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Χρυσοπηγής.
Παραπομπές
Κατηγορία:Δήμος Σητείας
Supermodel (άλμπουμ των Foster the People)
Το "Supermodel" είναι το δεύτερο στούντιο άλμπουμ από την αμερικανική indie rock μπάντα Foster the People. Παραγωγοί του άλμπουμ ήταν ο τραγουδιστής Mark Foster και ο Βρετανός μουσικός Paul Epworth. Κυκλοφόρησε από την Columbia Records στις 14 Μαρτίου του 2014. Η ηχογράφηση και η παραγωγή του άλμπουμ έγινε μέσα σε όλο το 2012 και το 2013. Το άλμπουμ περιλαμβάνει επίσης μια μικρή αναχώρηση από τον ήχο του προηγούμενου άλμπουμ, "Torches" εισάγοντας όργανα και ήχους από διαφορετικές κουλτούρες του κόσμου, διατηρώντας ταυτόχρονα τον ήχο του "τέλειου ποπ δίσκου". Το άλμπουμ είχε προωθηθεί σε μεγάλο βαθμό από την μπάντα και την Columbia Records καθώς κυκλοφόρησε ένα ομώνυμο ντοκιμαντέρ και φτιάχτηκε μια, 40 μέτρων, τοιχογραφία του εξωφύλλου σε ένα κτήριο του Λος Άντζελες. Μετά την κυκλοφορία του, το Supermodel έλαβε ανάμικτες κριτικές. μικρογραφία|δεξιά|Η τοιχογραφία
Εξωτερικοί σύνδεσμοι
Δείτε την τοιχογραφία καλύτερα μέσω του Google Views
Κατηγορία:Άλμπουμ του 2014
Μάρκος Ρενιέρης
Ο Μάρκος Ρενιέρης (Νοέμβριος 1815 - 8 Απριλίου 1897 ) ήταν νομικός και λόγιος του 19ου αιώνα.
Βιογραφικά στοιχεία
Γεννήθηκε στην Τεργέστη το 1815 και μεγάλωσε στη Βενετία. Ο πατέρας του, Ιωάννης Ρενιέρης καταγόταν από τα Παλαιά Ρούματα Χανίων, υπήρξε έμπορος στη Βενετία και διετέλεσε πρόξενος της Οθωμανικής αυτοκρατορίας στην Κέρκυρα. Η μητέρα του Τερέζα Σακομάνο (Teresa Saccomano) ήταν Ιταλίδα από τη Γένοβα.
Αφού ολοκλήρωσε τις εγκύκλιες σπουδές του στη Βενετία σπούδασε νομική στην Πάντοβα. Άσκησε για μικρό χρονικό διάστημα το δικηγορικό επάγγελμα στην Αθήνα προτού μπει στο δικαστικό σώμα το 1837. Απολύθηκε λόγω του ψηφίσματος περί των ετεροχθόνων (της Εθνικής Συνέλευσης του 1843-44), και αφού προηγουμένως είχε φτάσει στο βαθμό του αρεοπαγίτη, και επέστρεψε στη δικηγορία το 1844. Το διάστημα 1855-1864 διετέλεσε τακτικός καθηγητής του Αστικού Δικαίου και της Συγκριτικής νομοθεσίας στην Νομική Σχολή Αθηνών. Έγινε υποδιοικητής της Εθνικής Τράπεζας το 1861 και διοικητής από το 1869 ως το 1890. Το 1877 διετέλεσε Πρόεδρος του Ελληνικού Ερυθρού Σταυρού. Στο μεταξύ, το 1862, διορίστηκε πρέσβης της Ελλάδας στην Κωνσταντινούπολη. Μαζί με τους Κωνσταντίνο Παπαρρηγόπουλο, Αλέξανδρο Ραγκαβή, Νικόλαο Δραγούμη και Γ. Α. Βασιλείου προχώρησε το 1853 στην έκδοση του γαλλόγλωσσου περιοδικού Le spectateur de l'Orient. Η βιβλιοθήκη του Μάρκου Ρενιέρη δωρήθηκε, μετά το θάνατό του το 1897 στην Αθήνα, στην Εθνική Βιβλιοθήκη.
Συγγραφικό του έργο
Ο Μάρκος Ρενιέρης έγραψε νομικά και φιλολογικά έργα ορισμένα από τα οποία είναι:
Εξωτερικοί σύνδεσμοι
Κατηγορία:Καθηγητές νομικής Αθηνών Κατηγορία:Πρόεδροι του Ελληνικού Ερυθρού Σταυρού
Πρωτάθλημα καλαθοσφαίρισης Γερμανίας
Το πρωτάθλημα διοργανώθηκε για πρώτη φορά το 1939 και το 1966 ονομάστηκε σε Μπάσκετμπολ Μπουντεσλίγκα. Οι αγωνιστικές περίοδοι διαρκούν από τον Οκτώβριο μέχρι τον Απρίλιο ή αρχές Μαΐου (κανονική περίοδος), και από τον Μάϊο μέχρι τον Ιούνιο (πλέι-οφ), με τις ομάδες να παίζουν 34 αγώνες η κάθε μία, συνολικά 360 αγώνες τη σεζόν (χωρίς τα πλέι-οφ).
Την περίοδο 2013−14, ο μέσος όρος προσέλευσης θεατών ανά αγώνα της Μπάσκετμπολ Μπουντεσλίγκα ήταν 4.676, το δεύτερο υψηλότερο οποιουδήποτε πρωταθλήματος επαγγελματικής καλαθοσφαίρισης στην Ευρώπη, πίσω από την ισπανική Λίγα, και η πληρότητα των γηπέδων ήταν 88.9% της χωρητικότητας. Η Μπάσκετμπολ Μπουντεσλίγκα καταλαμβάνει την έβδομη θέση στην Ευρωπαϊκή κατάταξη για τα εθνικά πρωταθλήματα καλαθοσφαίρισης τα τελευταία τρία χρόνια.
Από την έναρξη του Γερμανικού Πρωταθλήματος το 1938, 21 ομάδες έχουν κερδίσει τον τίτλο με τις καλύτερες από αυτές να είναι η Μπάγερ Λεβερκούζεν (14), η Άλμπα Βερολίνου (11), η Χαϊδελβέργη (9) και η Μπάμπεργκ (9). Η τρέχουσα πρωταθλήτρια είναι η Ράτιοφαρμ Ουλμ, η οποία κέρδισε τον τίτλο την περίοδο 2022−23, κόντρα στην Βόννη.
Διοργανώτρια αρχή
Το πρωτάθλημα της Μπάσκετμπολ Μπούντεσλιγκα διεξάγεται από την Basketball Bundesliga GmbH. Το 74% της BBL GmbH ανήκει στην AG BBL e.V. (η οποία απαρτίζεται από τους συλλόγους του πρωταθλήματος) και το 26% από τη Γερμανική Ομοσπονδία Καλαθοσφαίρισης.
Λογότυπο πρωταθλήματος
Από το 2009, το λογότυπο του πρωταθλήματος εμπεριέχει τον κύριο χορηγό της διοργάνωσης. Το διάστημα 2009−2016 χρηματοδοτούνταν από την BEKO, τον κορυφαίο βιομηχανικό όμιλο ετερογενών δραστηριοτήτων στην Τουρκία και έτσι ήταν επίσημα γνωστή ως «BEKO BBL». Από το 2016, κεντρικός χορηγός του πρωταθλήματος είναι η easyCredit, η οποία εμπεριέχεται και στον τίτλο του πρωταθλήματος ως «easyCredit BBL».
Εξωτερικοί σύνδεσμοι
Κατηγορία:Καλαθοσφαίριση στη Γερμανία Κατηγορία:Εθνικά πρωταθλήματα καλαθοσφαίρισης
Αλαμούνδαρος Γ΄ των Λαχμιδών
Ο Αλαμούνδαρος Γ΄, ο Σακήνης όπως λεγόταν (αραβικά: αλ-Μουντίρ ιμπν αλ-Νου'μαν, πέθανε το 554), ήταν αυθέντης των Λαχμιδών Αράβων και ηγεμόνας των υπό σασσανιδική κυριαρχία Σαρακηνών. Με τις συνεχείς επιδρομές του, για μισό αιώνα αποτέλεσε σοβαρή απειλή στα ανατολικά όρια της Βυζαντινής Αυτοκρατορίας.
Ο Αλαμούνδαρος εξαπέλυσε επιδρομές κατά των ανατολικών επαρχιών του Βυζαντίου ήδη από το 503, στα πλαίσια του βυζαντινοπερσικού πολέμου. Επί αυτοκρατόρων Ιουστίνου Α' και Ιουστινιανού στράφηκε κατά των Βυζαντινών και των συμμάχων τους Σαρακηνών και κατόρθωσε να οδηγήσει τον στρατό του μέχρι την Αντιόχεια. Σύμφωνα με τον ιστορικό Προκόπιο (Προκ. Περσ. Ι 17) ήταν ο βασικός υπαίτιος για την καταστροφή του στρατού του Βελισάριου, που είχε εκστρατεύσει το 531 κατά των Περσών, καθώς και ο υποκινητής του νέου συνοριακού πολέμου που ακολούθησε την ανακωχή του 545 (Προκ. Περσ. II 28). Για την αντιμετώπιση του Αλαμούνδαρου, οι Βυζαντινοί συσπείρωσαν τις σύμμαχες αραβικές φυλές υπό την ηγεμονία των Γασσανιδών και του φυλάρχου τους Αρέθα Ε' (αλ-Χαρίθ ιμπν Τζαμπαλά). Η πολιτική αυτή απέδωσε γρήγορα καρπούς, και τον Ιούνιο του 554 μ.Χ. ο Αλαμούνδαρος σκοτώθηκε σε μάχη ενάντια στους Γασσανίδες.
Δήμος Νέας Τίρυνθας
Ο Δήμος Νέας Τύρινθας ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπλιέων. Βρισκόταν στον Αργολικό κάμπο ανάμεσα στους δήμους Μιδέας και Ναυπλίου. Περιλάμβανε τρία δημοτικά διαμερίσματα και είχε πληθυσμό 3.646 κατοίκους. Η έκταση του δήμου ήταν 41,4 τ.χλμ. Έδρα του ήταν η Τίρυνθα.
Δημοτικά διαμερίσματα
Ο δήμος Νέας Τύρινθας περιλάμβανε τα παρακάτω δημοτικά διαμερίσματα και οικισμούς:
Ν
Βασιλάκης
Το ελληνικό επώνυμο Βασιλάκης μπορεί να αναφέρεται σε κάποιο από τα παρακάτω πρόσωπα:
Ως όνομα:
Επίσης, «βασιλάκης» είναι κοινή ονομασία του είδους ψαριού Capriscus aper και του είδους πτηνού Regulus regulus.
Γλαρονήσι Γυάρου
Το Γλαρονήσι είναι μικρή βραχονησίδα του νησιωτικού συμπλέγματος των Κυκλάδων. Είναι ακατοίκητη και βρίσκεται σε πολύ κοντινή απόσταση από τη νοτιοανατολική πλευρά της νήσου Γυάρου.
Όπως και η Γυάρος, διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα «Καλλικράτης», υπαγόταν στον Δήμο Άνω Σύρου.
Σημείωση
Στις Κυκλάδες και συγκεκριμένα στα ανατολικά του Κάτω Κουφονησίου βρίσκεται μία ακόμα βραχονησίδα με το ίδιο όνομα, με την οποία δεν πρέπει να συγχέονται.
Εξωτερικοί σύνδεσμοι
Κατηγορία:Βραχονησίδες της Γυάρου
Μαδουρή Λευκάδας
Η Μαδουρή ή το Μαδουρί ή η Μούδρα  είναι νησάκι του Ιονίου Πελάγους στις ανατολικές ακτές της Λευκάδας.
Διοικητικά στοιχεία
Αναφέρεται επίσημα, μετά την Ένωση των Επτανήσων (1864), το 1866 στο ΦΕΚ 9Α - 28/01/1866 ως Κομιλιό να προσαρτάται στον τότε προσαρτάται στο δήμο Ταφίων, υπάγεται πλέον στο δήμο Λευκάδας και δεν έχει μόνιμους κατοίκους.
Παραπομπές
Κατηγορία:Επτάνησα Κατηγορία:Νομός Λευκάδας Κατηγορία:Ελληνικές βραχονησίδες Κατηγορία:Ιδιωτικά νησιά Ελλάδας *
Γκαρ ντε Λυών
Ο σιδηροδρομικός σταθμός Παρισιού Λυών (στα γαλλικά Paris Gare de Lyon - Παρί Γκαρ ντε Λυών) είναι ένας από τους έξι μεγάλους τερματικούς σιδηροδρομικούς σταθμούς στο Παρίσι, στη Γαλλία. Έχει περίπου 90.000.000 επιβάτες ετησίως, κάνοντας τον τον τρίτο μεγαλύτερο σιδηροδρομικό σταθμό ως προς μετακίνηση επιβατών στη Γαλλία και έναν από τους μεγαλύτερους στην Ευρώπη. Είναι ο βόρειος τερματικός της γραμμής Παρισιού - Λυών - Μασσαλίας. Πήρε το όνομά του από την πόλη της Λυών, απ' όπου διέρχονται διάφορα τρένα μεγάλων αποστάσεων, από το Παρίσι στη νότια Γαλλία. Ο σταθμός βρίσκεται στο 12ο διαμέρισμα του Παρισιού, ανατολικά από το κέντρο, στη βόρεια όχθη του Σηκουάνα.
Κατηγορία:Σιδηροδρομικοί σταθμοί στη Γαλλία Λυών
Το Φάντασμα της Ελευθερίας
Το Φάντασμα της Ελευθερίας (γαλλ. Le fantôme de la liberté) είναι ιταλική και γαλλική παραγωγή κινηματογραφικού έργου του 1974 σε σκηνοθεσία του Λουίς Μπουνιουέλ.
Πλοκή
Το σενάριο ακολουθεί την λογική σκυταλοδρομίας. Είναι διατετμημένο σε επί μέρους ιστορίες. Χαρακτηριστικό του έργου είναι, ότι ο κύριο ρόλος της επόμενης στιγμής είναι πάντα κάποιος πλάγιος ρόλος της παρούσας σκηνής. Οι σκηνές εξελίσσονται ξαφνικά σε υπερρεαλιστικές εξιστορήσεις, που ξεμπροστιάζουν το κατεστημένο της γαλλικής κοινωνίας.
Παραπομπές
Κατηγορία:Ταινίες του 1974 Κατηγορία:Γαλλικές ταινίες Κατηγορία:Ιταλικές ταινίες Κατηγορία:Γαλλόφωνες ταινίες Κατηγορία:Ιταλόφωνες ταινίες Κατηγορία:Σπονδυλωτές ταινίες Κατηγορία:Σουρεαλιστικές ταινίες
Ψαλμός
Ο ψαλμός είναι θρησκευτική ωδή, εκκλησιαστικός ύμνος. Κατά την αρχαιότητα ο ψαλμός ήταν θρησκευτικό τραγούδι με τη συνοδεία κιθάρας.
Λέγεται "Ψαλτήριον". Οι 150 ψαλμοί του διαιρούνται σε πέντε βιβλία. Καθένα από αυτά καταλήγει σε δοξολογία. Η διάταξη των ψαλμών δεν έχει εσωτερική ενότητα, όμως μπορεί κανείς να διακρίνει στο Ψαλτήρι ομάδες ψαλμών που συνδέονται με κοινά χαρακτηριστικά. Πριν από τη συλλογή των ψαλμών που έχουμε σήμερα προηγήθηκαν, διάφορες μικρότερες συλλογές. Οι ψαλμοί γράφτηκαν αρχικά στην εβραϊκή γλώσσα. Κατόπιν μεταφράστηκαν στα ελληνικά, στη συλλογή των Ο΄ που χρησιμοποιείται σήμερα στην Εκκλησία. Η Βίβλος των Ψαλμών περιέχει προσευχές, ύμνους, θρησκευτικά τραγούδια. Τα τραγούδια αυτά εκφράζουν τα θρησκευτικά συναισθήματα των Ισραηλιτών. Επίσης περιέχει και ψαλμούς ευχαριστήριους, μετάνοιας, εξομολόγησης, αγάπης και μίσους εναντίον των εχθρών.